ติดดิน
กำลังขะมักเขม้นกับโครงการลงทุนส่วนตัวสร้างคอนโดโลว์ไรส์ที่ซอยศูนย์วิจัย ทำให้หนุ่มต่อ &#8220;ปิยะ ซอโสตถิกุล&#8221; ที่ปรึกษาธนาคารกรุงเทพ ต้องเทียวไล้เทียวขื่อไปดูงานใกล้ชิด
1 ม.ค. 2559

กำลังขะมักเขม้นกับโครงการลงทุนส่วนตัวสร้างคอนโดโลว์ไรส์ที่ซอยศูนย์วิจัย ทำให้หนุ่มต่อ “ปิยะ ซอโสตถิกุล” ที่ปรึกษาธนาคารกรุงเทพ ต้องเทียวไล้เทียวขื่อไปดูงานใกล้ชิด
เพราะความเป็นคนง่ายๆ และเป็นกันเอง บ่ายแก่ๆ ก่อนปีใหม่ คุณต่อไปดูงานแล้วก็เลยแวะซื้อข้าวเหนียวไก่ทอดไปรับประทานและถือโอกาสเลี้ยงคนงานไปด้วย
ว่าแล้วคุณต่อก็นั่งลงที่พื้น ร่วมจกข้าวเหนียวไก่ทอดกินกับคนงานอย่างเอร็ดอร่อย
คนงานก็หันมาถามหนุ่มต่อว่า “ทำงานถึงเมื่อไหร่ เป็นคนที่ไหน ปีใหม่จะกลับบ้านวันไหน” คุณต่อฟังแล้วก็หัวเราะ ไม่ตอบว่าอะไร
นี่ถ้าคนงานรู้ว่ากำลังกินข้าวกับเจ้าของโครงการ ไม่รู้ไก่ทอดจะติดคอหรือเปล่า